

**"Қазақстан Республикасы Президентінің 2005 жылғы 6 шілдедегі N 1605 Жарлығына өзгерістер мен толықтырулар енгізу туралы" Қазақстан Республикасының Президенті Жарлығының жобасы туралы**

Қазақстан Республикасы Үкіметінің 2008 жылғы 13 қазандағы N 937 Қаулысы

      Қазақстан Республикасының Үкіметі
**ҚАУЛЫ ЕТЕДІ:**

      "Қазақстан Республикасы Президентінің 2005 жылғы 6 шілдедегі N 1605

Жарлығына

 өзгерістер мен толықтырулар енгізу туралы" Қазақстан Республикасының Президенті Жарлығының жобасы Қазақстан Республикасы Президентінің қарауына енгізілсін.

*Қазақстан Республикасының*

*Премьер-Министрі                                     К.Мәсімов*

**Қазақстан Республикасы Президентінің Жарлығы**

**Қазақстан Республикасы Президентінің 2005 жылғы 6 шілдедегі N 1605 Жарлығына өзгерістер мен толықтырулар енгізу туралы**

      "Оңтүстік" арнайы экономикалық аймағын одан әрі дамыту мақсатында
**ҚАУЛЫ ЕТЕМІН:**

      1. "Оңтүстік" арнайы экономикалық аймағын құру туралы" Қазақстан Республикасы Президентінің 2005 жылғы 6 шілдедегі N 1605
 Жарлығына
 (Қазақстан Республикасының ПҮАЖ-ы, 2005 ж., N 28, 344-құжат) мынадай өзгерістер мен толықтырулар енгізілсін:

      кіріспедегі "1996 жылғы 26 қаңтардағы" деген сөздер "2007 жылғы 6 шілдедегі" деген сөздермен ауыстырылсын;

      1-тармақтағы "2015" деген сандар "2030" деген сандармен ауыстырылсын;

      аталған Жарлықпен бекітілген "Оңтүстік" арнайы экономикалық аймағы туралы ережеде:

      3-тармақ мынадай мазмұндағы 12), 13), 14), 15), 16), 17) тармақшалармен толықтырылсын:

      "12) жібек маталар және олардың негізінде бұйымдар шығару;

      13) маталық емес тоқыма материалдарын және олардың негізінде бұйымдар шығару;

      14) кілемдер, кілем бүйымдарын және түскілемдер шығару;

      15) мақта целлюлозасын және оның туынды өнімдерін шығару;

      16) мақта шикізатынан жоғары сапалы қағаз шығару;

      17) былғарыдан жасалған бұйымдар шығару.";

      4 және 16-тармақтардағы "1996 жылғы 26 қаңтардағы" деген сөздер "2007 жылғы 6 шілдедегі" деген сөздермен ауыстырылсын.

      2. Қазақстан Республикасының Үкіметі осы Жарлықтан туындайтын тиісті шараларды қабылдасын.

      3. Осы Жарлық қол қойылған күнінен бастап қолданысқа енгізіледі және жариялануға тиіс.

*Қазақстан Республикасының*

*Президенті                                          Н.Назарбаев*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК